《翠云岩次陈默堂韵》
宋代·罗从彦

济渡游丹洞，穿林惹翠云。迩来多野趣，殊觉少尘纷。

笑日花迎客，临岩鸟唤群。真机皆自得，此道与平分。

作者简介：（1072—1135）南剑州剑浦人，字仲素，世称豫章先生。从杨时学，又问学于程颐。高宗建炎四年，以特科授博罗主簿。后入罗浮山静坐，研习学问，绝意仕进，为朱熹所推尊。卒谥文质。有《豫章文集》等。